Diari Oficial de la Generalitat Valenciana


Sumari del DOGV 8293, del 11-05-2018 (2018/4628)

DECRET 49/2018, de 27 d'abril, del Consell, de nomenament de membres del Consell Valencià del Cooperativisme.
-------------------------------------------------------------------------------------------------------------

### Dades del document

Número de DOGV
:   8293

Data del DOGV
:   11-05-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/4628


Data del document
:   27-04-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Decret

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * Consell Valencià del Cooperativisme
    * cooperativa

DECRET 49/2018, de 27 d'abril, del Consell, de nomenament de membres del Consell Valencià del Cooperativisme.  
 [2018/4628]  
Preàmbul  
  
L'article 122 del text refós de la Llei de cooperatives de la Comunitat Valenciana, aprovat per Decret legislatiu 2/2015, de 15 de maig, del Consell, establix que la composició del Consell Valencià del Cooperativisme es determinarà reglamentàriament i que el nombre de persones membres representants del cooperativisme, la designació de les quals correspon a la Confederació de Cooperatives de la Comunitat Valenciana, no serà inferior a la resta de persones membres nomenades pel Consell.  
La composició actual del Consell Valencià del Cooperativisme es fixa en el Decret 206/2017, de 15 de desembre, del Consell, pel qual es regula el Consell Valencià del Cooperativisme.  
L'article 8 del Decret 206/2017 establix que el Consell estarà compost per cinc persones membres nats, que seran, per part de l'Administració de la Generalitat, les persones titulars de la conselleria, secretaria autonòmica i direcció general amb competències en matèria de cooperatives i, per part del cooperativisme, els que ostenten la Presidència i la Secretaria de la Confederació de Cooperatives de la Comunitat Valenciana i per nou persones membres, de caràcter electiu, nomenades pel Consell, quatre d'elles, persones amb experiència reconeguda en matèria de cooperativisme o amb competències administratives relacionades amb l'esmentada matèria, a proposta de la persona titular de la conselleria competent en matèria de cooperatives; i les cinc restants a proposta de la Confederació de Cooperatives de la Comunitat Valenciana. Cada una de les respectives propostes de nomenament de les persones membres electives inclourà la d'un nombre igual de suplents, que les substituiran en cas de vacant, podent contindre un ordre de preferència entre ellles. Seran nomenades pel Consell.  
  
La disposició transitòria única del Decret 206/2017 establix que en la primera reunió del Consell Valencià del Cooperativisme a què assistisquen després de la seua entrada en vigor, prendran possessió com a persones membres nats d'aquest les actuals electives a les quals corresponga accedir a la condició de nats, i cessaran com a electives. Les restants persones membres electives del Consell Valencià del Cooperativisme, que ho siguen en la data d'entrada en vigor d'aquest decret, mantindran la seua condició de membres d'aquest fins que hagen de cessar de conformitat amb el que preveu aquest decret.  
Per això, han d'incorporar-se al Consell, per part de l'Administració de la Generalitat, la persona titular de Secretaria Autonòmica d'Economia Sostenible, Sectors Productius i Comerç i, a més una altra persona, a qui correspondrà la condició de membre de caràcter electiu, a proposta de la persona titular de la conselleria.  
Per part de la Confederació de Cooperatives de la Comunitat Valenciana, han d'incorporar-se al Consell dos persones, membres de caràcter electiu, a proposta del seu òrgan competent.  
En virtut d'això, vistes les propostes de la Conselleria d'Economia Sostenible, Sectors Productius, Comerç i Treball, i del Consell Rector de la Confederació de Cooperatives de la Comunitat Valenciana, prèvia deliberació del Consell, en la reunió de 27 d'abril de 2018,  
  
  
DECRETE  
  
Article 1. Nomenament de persones membres electives del Consell Valencià del Cooperativisme per part de l'Administració de la Generalitat  
Nomenar com a persones membres electives, titular i suplent, respectivament, del Consell Valencià del Cooperativisme Rebeca Torró Soler, directora general d'Habitatge, Rehabilitació i Regeneració Urbana i Elena Herrero García, cap de Servei Territorial de Transport de València.  
  
Article 2. Cessament com a persona membre electiu titular en representació del moviment cooperatiu valencià  
El cessament, a proposta de la Confederació de Cooperatives de la Comunitat Valenciana, com a membre electiu titular del Consell Valencià del Cooperativisme, agraint-li els serveis prestats, de Salvador Escutia Carrasco.  
  
Article 3. Nomenament de persones membres electives, titulars i suplents, en representació del moviment cooperatiu valencià  
Nomenar, com a persones membres electives, titulars i suplents, del Consell Valencià del Cooperativisme,a proposta de la Confederació de Cooperatives de la Comunitat Valenciana les persones següents:  
  
Membres titulars:  
Bernarda Alba Benaches  
Cirilo Arnandis Nuñez  
Emilio Sampedro Baixauli  
Carmen Picot Oroval  
Isabel Montero López  
  
Membres suplents:  
Salvador Escutia Carrasco  
Josep Vercher Escrivá  
Luis Cervellera Martínez  
José Segarra Tirado  
Pascual Romero Martínez  
  
  
Disposició final  
  
Única. Efectes  
Aquest decret tindrà efectes des de l'endemà de la publicació en el Diari Oficial de la Generalitat Valenciana.  
  
València, 27 d'abril de 2018  
  
El president de la Generalitat,  
XIMO PUIG I FERRER  
  
El conseller d'Economia Sostenible,   
Sectors Productius, Comerç i Treball,  
RAFAEL CLIMENT GONZÁLEZ